# Mègmont

Mègmont$^,$$^,$$^,$ (Mechmont en francés) es una comuna carcinòla situada dins lo departament francés d'Òut e la region d'Occitània, ancianament de Miègjorn-Pirenèus.

## Geografia
### Perimètre del territòri

Comunas confrontantas de Mègmont :
| | Montamèl | |
| Gigosac | | Ussèl |
| | Majon | Francolès |

## Toponimia

I a una atestacion en 1289, de Magno Monte, que Dauzat e Basalgas interprètan al revèrs. Per Basalgas l'origina es una mòta feudala, Magnomonte > Manhmon, e per una marrida lectura, lo nom s'interpretèt coma Mediomonte. Dauzat pensa que magnus, « grand », es una falsa latinizacion de l'occitan mèg. Observem qu'una marrida interpretacion d'un nom qu'existís, dins un manuscrit, a rarament lo poder de cambiar lo nom dins la realitat. Caldriá donc puslèu supausar que lo nom es totjorn estat Mègmont e que foguèt interpretat coma un grand mont dins un manuscrit, sense efècte sul nom vertadièr. Après, cal agachar la posicion del vilatge. Per i anar dempuèi l'oèst, cal pujar. Lo vilatge es situat entre doás combas, una al sud e una al nòrd, e dempuèi la segonda, una val afluenta nòrd-sud se dirigís cap al vilatge. Mègmont, a 290 m, es sus un puèg, mas situat entre dos puèges encara pus nauts, un a 309 m al nòrd-oèst, un autre a 320-350 m a l'èst. Mediu, media, medianus, mediana (en occitan, respectivament, mèg, mèja, mejan, mejana), aplicats a un mont, an lo sens de « entre autres dos monts ». Lo sens de mègmont es donc mai evident que lo de grand mont.

## Administracion

Lista dels cònsols successius :
| Periòde | Periòde | Identitat |
| 2020 | 2026 | Stéphane Pons |
| 2009 | 2020 | Jean-Paul Praddaude |
| març de 2001 | 2009 ? | Jean-Pierre Astorg |
| | 2001 | |
| 1888 | 1902 | E. Izarn |
| 1878 | 1888 | Jean Baptiste Balagayrie |
| 1876 | 1878 | Louis Amadieu |
| 1848 | 1876 | Jean Baptiste Balagayrie |
| 1839 | 1848 | Louis Amadieu |
| 1834 | 1839 | Henry Baldy |
| 1833 | 1834 | Pierre Dufour |
| 1828 | 1833 | Charles Izarn |
| 1821 | 1827 | Gaspard Théron |
| 1793 | 1821 | Charles Franihac |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Catús; es ara del canton de Causse e Boriana.

## Demografia

modificar « persona »  v · d · m 
Evolucion demografica Populacion comunala actuala (2013): 118, totala: 122 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 520 | 408 | 401 | 419 | 411 | 423 | 394 | 417 | 415 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 391 | 371 | 386 | 360 | 356 | 342 | 321 | 295 | 255 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 238 | 216 | 215 | 176 | 152 | 160 | 152 | 147 | 137 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 128 | 102 | 105 | 109 | 103 | 105 | 114 | 115 | 116 122 |
| 2009 | 2010 |
| 117 123 | 115 121 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas d'Òlt
* Lo Portal de Carcin
* L'occitan de Carcin

## Nòtas

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* 1 2 Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 445
* ↑ Gaston Bazalgues, A la Découverte des Noms de Lieux du Quercy et des Communes du Lot, Les Éditions de la Bouriane et du Quercy, 2002, p. 116
* ↑ https://www.geoportail.gouv.fr/donnees/carte-ign
* ↑ http://www.annuaire-mairie.fr/ancien-maire-mechmont.html
* Portal de Carcin